            [image: image1.png]


             

REPUBLIKA HRVATSKA

KARLOVAČKA ŽUPANIJA     

             [image: image2.png]



OPĆINA KAMANJE

OPĆINSKI NAČELNIK
KLASA: 363-01/17-01/02 

UR.BROJ: 2133/22-01-19-13
U Kamanju, 28.10.2019. godine

Na temelju članka 63. Zakona o komunalnom gospodarstvu („Narodne novine“ br. 68/18 i 110/18) i članka 26. Statuta Općine Kamanje  („Glasnik Općine Kamanje“ br. 03/09, 04/11, 01/13 i 01/18) Općinski načelnik Općine Kamanje, donosi

ODLUKU

o ustrojavanju evidencije komunalne infrastrukture
na području Općine Kamanje
Članak 1.
Ovom Odlukom ustrojava se Evidencija komunalne infrastrukture na području Općine Kamanje. Evidencija komunalne infrastrukture vodi se u digitalnom obliku zapisa u vidu digitalnog atributnog zapisa (tekstualnog i brojčanog).

Članak 2.
Evidencija komunalne infrastrukture na području Općine Kamanje sadrži najmanje slijedeće podatke: 

1. naziv i vrstu komunalne infrastrukture, 
2. podatak o katastarskoj i zemljišnoknjižnoj čestici i katastarskoj općini na kojoj se komunalna infrastruktura nalazi, 
3. podatke o naselju u kojem se nalazi komunalna infrastruktura njezinoj površini i procijenjenoj vrijednosti, 
4. podatak o vlasništvu komunalne infrastrukture i ovlaštenom upravitelju komunalnom infrastrukturom, 
5. podatke o zatraženim i izdanim dozvolama za uređenje, građenje i uporabu komunalne infrastrukture, radnjama poduzetim u svrhu rješavanja imovinskopravnih odnosa i statusa komunalne infrastrukture i aktima s tim u vezi, 
6. ostale podatke koji pobliže opisuju pojedinu vrstu komunalne infrastrukture. 
U Evidenciji komunalne infrastrukture na području Općine Kamanje pohranjuju se akti iz stavka 1. točke 4. ovog članka, uključujući projekte odnosno snimke izvedenog stanja.
Članak 3.
Evidencija komunalne infrastrukture sastoji se od popisa komunalne infrastrukture po slijedećim vrstama: 

1. nerazvrstane ceste, 
2. javne prometne površine na kojima nije dopušten promet motornih vozila, 
3. javna parkirališta, 
4. javne zelene površine, 
5. građevine i uređaji javne namjene, 
6. javna rasvjeta, 
7. groblja i krematoriji na grobljima, 
Članak 4.
Ažuriranje promjena i evidentiranje novih podataka u Evidenciji komunalne infrastrukture na području Općine Kamanje u nadležnosti je Jedinstvenog upravnog odjela Općine Kamanje.
Članak 5.

Ova Odluka stupa na snagu osmoga dana od dana objave u „Glasniku Općine Kamanje“.
NAČELNIK:
Damir Mateljan

